Cywydd i'r Bel Droed
gan Wiliam Midleton

Nwyfvs fvm anafvs fodd 
yma nwyf am anafodd 
yni gwyllt o nwy a gwyn 
daith mowrbell daeth im erbyn 
och ir nwyf ar chwarav wnaeth 
mwyglo n ol im glin alaeth 
y glin sydd ar galon sad 
glwy oferedd glaf irad 
klwyf o achos klyfychv 
ochr pla fyth chware pel fv 
kwyno bvm kyn kanv i bel 
kana i dychan kyn dychwel 
pel draed pa wlad a rodio 
ba waeth byd yn boeth y bo 
pellen y fad felen fawr 
bail drwythfa beled rothfawr 
peled vffern plaid affrig 
ai hanadl yn bowdr dadl dig 
penglog ledr tonog ledr tew 
yn oddfynflwch addfeinflew 
pypgyn o groenyn grinwyw 
bola pair yn Ilawn gwair gwyw 
merch medda arwa oroen 
rhvw hogl grach ir rhvgl groen 
glavaden lowngavl ydyw 
korwgl dor mwnwgl drom yw 
glain o baderav gwlan 
bradwr iddew korn brydan 
had gwenwyn wedi eginaw 
eginyn drwg anwn draw 
keglyn diawl koeg evlvn dig 
gylla vffernol gwyll ffyrnig 
ne gorvn het groen yw hon 
y bobl o dir babilon 
o groen keffvl mvl ym oedd 
ne groen eidion grin ydoedd 
knap di fantais pen gaision 
ddylvdaw hir ddilid hon 
poten y fall petai n fyw 
pob astrvs pawb ai ystryw 
pawb ai gais fel pe bai gâst 
gwengi foel gynhaig filiast 
pe brwydr pawb a redai 
vwch ben hon achvbwn hai 
ym gvro y mae gwerin 
ym yrv yn bla ymron blin 
ym dynv amod anoeth 
amav r pwyll ymyrv poeth 
ym droi ffell ymdaro fflwch 
ym gvtio am y goetwch 
ymysgwyddai ymysg eddyl 
pybyr gorff pawb ar ai gwyl 
a bydd yn ol baeddv n wir 
fry gynen a fawr gwynir 
aflawen genfigenv 
kair yno dwyll y kroen dv 
gwyn i fyd trwy febyd traw 
gwr bydol a gar beidiaw 
ag ymwrthod ar goden 
afreolvs hevnvs hen 
ffoledd yw ym gyffylv 
och or dig ywr chwarav dv 
os kellawair yn ddiwair dda 
wych lwyddiant na chwilyddia 
os chwarav yn dechravr daith 
afrolvs na friw eilwaith 
medrwn o . . . wn ymadrodd 
gyngor kall roi i arall rodd 
ag ni wyddwn gwn addef 
gwael iawn wedd i galyn ef 
ni bydd anedwydd nodan 
kall erioed nes kollo i ran 
pand yw n wir poen dyn arall 
gwneiff dedwydd yn gelfydd gall.

Wiliam Midleton